
REFERAT

privind modificarea Contractului de concesiune nr. 136/12.07.2005 cu acordul părţilor

În data de 18.01.2005, între Municipiul Timişoara şi SC Administrarea Domeniului Public SA s-a încheiat Contractul de concesiune nr. 94 având ca obiect exploatarea bunurilor cuprinse în Anexa nr. 1 la HCLMT nr. 156/21.12.2004, respectiv Lista cu străzile şi parcările din sistemul de gestionare a staţionărilor şi parcărilor de pe domeniul public din raza Municipiului Timişoara. Durata concesiunii este de 10 ani, începând de la data de 01.01.2005, cu posibilitatea de prelungire pentru o perioadă egală cu cel mult jumătate din durata sa iniţială. Printre bunurile concesionate prin Anexa 1 la HCLMT nr. 156/21.12.2004 se numără şi locaţia din Zona Piaţa 700.

Prin Hotărârea nr. 80 din data de 26.10.2004, Consiliul Local al Municipiului Timişoara a aprobat atribuirea directă, prin contract de concesiune, către S.C. Administrarea Domeniului Public S.A. Timişoara, pe o perioadă de 25 de ani (începând cu data de 01.11.2004) a terenului de pe str. Arieş, zona Stadionului Dan Păltinişan, inscrisă  în C.F. nr. 19266 Timisoara cu  nr. top. 14165/2/1/1/1/1, 14165/2/3/1, 14166/2/2/1/1/1/1/1, în vederea amenajarii unei parcari. În baza acestei hotărâri s-a încheiat Contractul de concesiune nr. 136/12.07.2005 între Municipiul Timişoara şi SC Administrarea Domeniului Public SA.

În data de 30.01.2007, Consiliul Local al Municipiului Timişoara a aprobat, prin Hotărârea nr. 8, modificarea celor două hotărâri, respectivHCLMT nr. 156/21.12.2004 şi HCLMT nr. 80/26.10.2004, astfel:
,, Art.1: Se aproba completarea Hotărârii Consiliului Local  nr. 80/2004, respectiv a Contractului de Concesiune nr. 136/2004 in sensul ca se completeaza obiectul Contractului de Concesiune cu urmatoarea locatie:

1. Zona P-ta 700 C.F.  nr.  121465 nr. top. 1070/2/2/1/1/1/1/1/1/1/1 si 1070/1/2/1-1070/2/2/2/1/2;

 Art.2: Se aproba modificarea Hotărârii Consiliului Local  nr. 156/2004, respectiv a  Contractului  de Concesiune nr. 94/2005 in sensul ca se retrage din anexa nr. 1 de la Hotărârea Consiliului Local nr. 156/2004  urmatoarea locatie: Zona P-ta 700  C.F. nr. 121465 nr. top. 1070/2/2/1/1/1/1/1/1/1/1 si 1070/1/2/1-1070/2/2/2/1/2
Art. 3: Se aproba prelungirea duratei contractului de concesiune nr. 136/12.07.2005 aprobat prin Hotărârea Consiliului Local  nr. 80/2004, de la 25 la 37 de ani”.


În baza acestei hotărâri s-a încheiat Actul Adiţional nr. 1/27.02.2007 la contractul de concesiune nr. 136/12.07.2005 în vederea modificării obiectului şi duratei concesiunii.

Prin Hotărârea nr. 293 din data de 18.12.2012, Consiliul Local al Municipiului Timişoara a aprobat schimbul de terenuri între Municipiul Timişoara, pe de o parte, şi SC Art SRL şi SC Al Fer Crom Design, pe de altă parte, astfel: imobilul proprietatea municipiului Timişoara, situat in zona Piaţa 700, C.F. Nou, cu nr. top. 409204/2 conform documentaţiei de dezlipire nr. 2035/2012 întocmită de SC BLACK LIGHT SRL în suprafaţă de 1.253 mp. Având în vedere faptul că terenul amintit este în concesiunea SC Administrarea Doemniului Public SA pe o perioadă de 37 de ani se impune modificarea contractului de concesiune nr. 136/12.07.2005 de comun acord conform art. 1270 din Noul Cod Civil.

Prin art. 1 din Hotărârea nr. 2/26.03.2013 Adunarea Generală a Acţionarilor a SC Administrarea Domeniului Public SA  a aprobat renunţarea la concesiunea asupra parcarii terane situate în Zona Piaţa Timişoara 700, CF nr. 121465, nr. top 1070/2/2/1/1/1/1/1/1/1/1 si 1070/1/2/1-1070/2/2/2/1/2, ce face obiectul contractului de concesiune nr. 136/12.07.2005, asa cum a fost modificat prin actul aditional nr. 1/27.02.2007.

Ţinând cont de cele mai sus prezentate propunem:

-  modificarea Contractului de concesiune nr. 136/12.07.2005 încheiat între Municipiul Timişoara şi SC Administrarea Domeniului Public SA, în sensul eliminării din obiectul contractului a terenului din Timişoara, Zona P-ţa Timişoara 700 conform extras CF nr. 121465 nr. top. 1070/2/2/1/1/1/1/1/1/1/1 şi 1070/1/2/1-1070/2/2/2/1/2, cu acordul ambelor părţi contractante;
- încheierea Actului adiţional nr. 2 la contract, conform Anexei.

